text: 王守，字履約，號涵峰，南直隸蘇州府吳縣人，民籍。明朝進士、官員。生平.正德十四年丙戌科第三甲第二十四名進士。授寧波府推官，歲末又掌鄞、象山二縣事。八年九月選授戶科給事中，十年閏六月與刑部主事朱子和主考江西鄉試，十月升工科右給事中，十一年三月升刑科左，奉命赴延綏隨軍紀功。十二年七月升吏科都，十三年八月升太常寺少卿提督四夷館，改太僕寺少卿，十七年八月升大理寺左少卿，十八年十一月升南京光祿寺卿，二十二年二月升都察院右僉都御史、提督撫治鄖陽，二十三年五月改任提督南京糧儲右僉都御史，丁憂歸。服闋，二十七年三月起補總理河道右僉都御史，十一月升南京都察院右副都御史、協理院事，嘉靖二十九年冬十一月卒於官，享年五十九。著有《石湖集》。家族.其先吳江人，本章姓，父為後於王氏，遂為吳縣人。弟王寵，字履仁，更字履吉，與文徵明、唐寅為友，以年資貢入太學，僅四十而卒。王守仲子王玄成。
metadata.dataset: erhwenkuo/wikipedia-zhtw
metadata.title: 王守
metadata.url: https://zh.wikipedia.org/wiki?curid=8091648